b"\n_START_ARTICLE_\nAndrej Jerman\n_START_PARAGRAPH_\nAndrej Jerman (s. 30. syyskuuta 1978 Tr\xc5\xbei\xc4\x8d) on slovenialainen alppihiiht\xc3\xa4j\xc3\xa4, joka on parhaimmillaan vauhtilajeissa._NEWLINE_Jerman on p\xc3\xa4\xc3\xa4ssyt nelj\xc3\xa4 kertaa palkintokorokkeelle maailmancupin sy\xc3\xb6ksylaskukilpailuissa. H\xc3\xa4n voitti Garmisch-Partenkirchenin osakilpailun 23. helmikuuta 2007, oli seuraavana p\xc3\xa4iv\xc3\xa4n\xc3\xa4 samassa rinteess\xc3\xa4 toinen ja 26. tammikuuta 2008 Chamonix'ssa kolmas. 29. joulukuuta 2009 h\xc3\xa4n voitti Bormion sy\xc3\xb6ksylaskun. H\xc3\xa4n sijoittui alppiyhdistetyn cup-pisteiss\xc3\xa4 kolmanneksi kaudella 2001\xe2\x80\x932002 sek\xc3\xa4 sy\xc3\xb6ksycupissa kuudenneksi kaudella 2006\xe2\x80\x932007._NEWLINE_Jerman saavutti hopeaa junioreiden MM-kilpailujen supersuurpujottelussa Ranskassa helmikuussa 1998. Aikuisten arvokilpailuissa h\xc3\xa4n on ollut parhaimmillaan kolmastoista sy\xc3\xb6ksylaskussa ja superalppiyhdistetyss\xc3\xa4 Val d'Is\xc3\xa8ren MM-kilpailuissa 2009. Yhdistetyn kilpailuissa h\xc3\xa4n on ollut lis\xc3\xa4ksi viidestoista St. Moritzin 2003 ja Bormion 2005 MM-kisoissa."